stanford-oval/wikipedia huggingface dataset:
אליפות העולם בכדוריד 1993
שלבי הגמר > בית העפלה א'

המשחקים נערכו ב-15 במרץ-18 במרץ בהאלמסטד.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  צרפת | 5 | 4 | 0 | 1 | 115 | 103 | 12 | 8 |
|  שווייץ | 5 | 3 | 0 | 2 | 121 | 118 | 3 | 6 |
|  ספרד | 5 | 2 | 1 | 2 | 105 | 101 | 4 | 5 |
|  צ'כיה | 5 | 2 | 1 | 2 | 104 | 110 | 6- | 5 |
|  רומניה | 5 | 2 | 0 | 3 | 105 | 110 | 5- | 4 |
|  מצרים | 5 | 1 | 0 | 4 | 100 | 108 | 8- | 2 |
שלבי הגמר > בית העפלה ב'

המשחקים נערכו ב-15 במרץ-18 במרץ בסטוקהולם.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  רוסיה | 5 | 4 | 1 | 0 | 131 | 98 | 33 | 9 |
|  שוודיה | 5 | 4 | 0 | 1 | 108 | 101 | 7 | 8 |
|  גרמניה | 5 | 2 | 2 | 1 | 100 | 100 | 0 | 6 |
|  איסלנד | 5 | 2 | 0 | 3 | 103 | 114 | 11- | 4 |
|  דנמרק | 5 | 1 | 1 | 3 | 102 | 117 | 15- | 3 |
|  הונגריה | 5 | 0 | 0 | 5 | 104 | 118 | 14- | 0 |
שלבי הגמר > משחקי הגמר

משחק האליפות נערך ב-20 במרץ בסטוקהולם.  רוסיה נפגשה עם  צרפת וניצחה 19:28.
משחק על המקום השלישי נערך ב-20 במרץ בסטוקהולם.  שוודיה נפגשה עם  שווייץ וניצחה 19:26.
ישראל באליפות

נבחרת ישראל בכדוריד החלה את דרכה בתחרויות דרג ג' שנערכו בין 31 במרץ לבין 8 באפריל 1990 בנורווגיה. הנבחרת זכתה במקום השישי ועלתה לדרג ב'. משחקי דרג ב' נערכו בין 19 במרץ לבין 29 במרץ 1993 בצרפת. הנבחרת הוגרלה לשחק בבית ב' וסיימה אותו במקום הרביעי. היא המשיכה את התחרות לקביעת מקום הסופי (7–8). ישראל דורגה במקום ה-7 מ-16 נבחרות.
הדירוג הסופי

| מיקום | קבוצה |
| --- | --- |

1:  רוסיה
2:  צרפת
3:  שוודיה
4:  שווייץ
5:  ספרד
6:  גרמניה
7:  צ'כיה
8:  איסלנד
9:  דנמרק
10:  רומניה
11:  הונגריה
12:  מצרים
13:  נורווגיה
14:  אוסטריה
15:  קוריאה הדרומית
16:  ארצות הברית
אליפות ישראל באתלטיקה 1981

אליפות ישראל באתלטיקה נערכה באצטדיון הדר יוסף בין התאריכים 4 ביולי ו-5 ביולי 1981.
האתלטיות המצטיינות

רבקה קוגמן מהפועל באר שבע זכתה בשתי מדליות זהב אישיות בריצת 100 מטר ובריצת 200 מטר.
ענת מאירי מאס"א תל אביב זכתה בשתי מדליות זהב אישיות בריצת 800 מטר ובריצת 1500 מטר.
האתלטים המצטיינים

מני רוזנברג מאס"א תל אביב זכה בשתי מדליות זהב אישיות בריצת 100 מטר ובריצת 200 מטר.
יאיר מקלר מהפועל כפר סבא זכה בשתי מדליות זהב אישיות בהדיפת כדור ברזל ובזריקת דיסקוס.
שיאים ישראלים

שמואל איס מהפועל תל אביב קבע בריצת 110 מטר משוכות שיא ישראלי חדש של 15.77 שניות
בוריס קריצשטיין ממכבי תל אביב קבע בריצת 400 מטר משוכות שיא ישראלי חדש של 52.60 שניות
גדעון הרמט מהפועל עמק חפר קבע בקפיצה לגובה שיא ישראלי חדש של 2.16 מטר
תוצאות נשים > מסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | רבקה קוגמן   הפועל באר שבע | 12.25 שניות | שרונה סיקסלר   מכבי תל אביב | 12.47 שניות | ענת להב   הפועל קריית ביאליק | 12.52 שניות |
| ריצת 200 מטר | רבקה קוגמן   הפועל באר שבע | 25.08 שניות | נועה בן מלך   הפועל חוף השרון | 25.56 שניות | ענת להב   הפועל קריית ביאליק | 25.62 שניות |
| ריצת 400 מטר | נועה בן מלך   הפועל חוף השרון | 56.3 שניות | רונית זילברשטיין   מכבי תל אביב | 57.7 שניות |  |  |
| ריצת 800 מטר | ענת מאירי   אס"א תל אביב | 2:12.11 דקות | זהבה שמואלי   הפועל איילות | 2:13.35 דקות | רחל הלה   הפועל חדרה | 2:14.43 דקות |
| ריצת 1500 מטר | ענת מאירי   אס"א תל אביב | 4:25.7 דקות | זהבה שמואלי   הפועל איילות | 4:27.2 דקות | מזל שלום   הפועל איילות | 4:53.3 דקות |
ריצת 100 מטר משוכות: 
ריצת 400 מטר משוכות:
תוצאות נשים > שדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | רחל אורנשטיין   מכבי חיפה | 1.64 מטר | גבי רוזן   הפועל ירושלים | 1.64 מטר | סיגל בסון   אס"א תל אביב | 1.62 מטר |
| קפיצה לרוחק | מיה קלה   מכבי חיפה | 5.78 מטר | אורן שילרוף   הפועל חדרה | 5.50 מטר | שרון מירו   הפועל ירושלים | 5.28 מטר |
| הדיפת כדור ברזל | לאה ברינג   הפועל כפר סבא | 13.59 מטר | מירה בולבה   הפועל כפר סבא | 13.16 מטר | נטף דנדורף   הפועל ירושלים | 11.38 מטר |
| זריקת דיסקוס | מירה בולבה   הפועל כפר סבא | 43.50 מטר | לאה ברינג   הפועל כפר סבא | 42.26 מטר | רעיה זוננפלד   הפועל ירושלים | 34.76 מטר |
| הטלת כידון | נוגה הנלי   הפועל עמק חפר | 41.74 מטר |  |  |  |  |
תוצאות גברים > מסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | מני רוזנברג   אס"א תל אביב | 10.7 שניות | יואב מקל   אס"א תל אביב | 10.9 שניות |  |  |
| ריצת 200 מטר | מני רוזנברג   אס"א תל אביב | 22.16 שניות |  |  |  |  |
| ריצת 400 מטר | אלון אלייקים   הפועל ירושלים | 48.75 שניות | נועם לנקר   הפועל קריית ביאליק | 49.26 שניות | דרור אבן עזרא   הפועל קריית ביאליק | 49.27 שניות |
| ריצת 800 מטר | עוז כץ   הפועל קריית ביאליק | 1:51.44 דקות | צבי דאובר   הפועל אשדוד | 1:51.64 דקות | עופר טרומר   הפועל עמק חפר | 1:51.73 דקות |
| ריצת 1500 מטר | צבי דאובר   הפועל אשדוד | 3:46.89 דקות | רוני מעוז   מכבי תל אביב | 3:47.88 דקות |  |  |
| ריצת 5000 מטר | אריה גמליאל   מכבי תל אביב | 14:01.83 דקות | יאיר קרני   הפועל עמק חפר | 14:05.63 דקות | יהודה צדוק   הפועל קריית ביאליק | 14:07.85 דקות |
ריצת 10000 מטר: 
| ריצת 110 מטר משוכות | שמואל איס   הפועל תל אביב | 15.77 שניות   שיא ישראל | צפריר מינצר   הפעול עמק חפר | 15.94 שניות |  |  |
| ריצת 400 מטר משוכות | בוריס קירצשטיין   מכבי תל אביב | 52.60 שניות   שיא ישראל | נועם לנקר   הפועל קריית ביאליק | 54.20 שניות |  |  |
3000 מטר הליכה: 
5000 מטר הליכה: 
ריצת שליחים 4x400 מטר:
תוצאות גברים > שדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לגובה | גדעון הרמט   הפועל עמק חפר | 2.16 מטר   שיא ישראל | אנדריי סורין   הפועל עמק חפר | 2.05 מטר | דורון פיטובסקי   מכבי ראשון לציון | 2.05 מטר |
| קפיצה לרוחק | יאיר צ'אצ'י   הפועל ירושלים | 7.17 מטר | אבי בן יצחק   אס"א תל אביב | 7.03 מטר | גיל למל   הפועל ירושלים | 6.80 מטר |
קפיצה במוט: 
| קפיצה משולשת | גיל למל   הפועל ירושלים | 14.81 מטר | אלי חננאל   מכבי תל אביב | 13.86 מטר |  |  |
| הדיפת כדור ברזל | יאיר מקלר   הפועל כפר סבא | 17.36 מטר | אורי זוהר   מכבי חיפה | 14.46 מטר |  |  |
| זריקת דיסקוס | יאיר מקלר   הפועל כפר סבא | 47.70 מטר | אייל גרנות   הפועל עמק חפר | 45.86 מטר | בועז אזולאי   הפועל כפר סבא | 45.80 מטר |
הטלת כידון: 
יידוי פטיש:
אלסטין

אלסטין מתוח המופק מאבי העורקים של שור
אלסטין הוא חלבון מבני ברקמת החיבור בעל תכונות אלסטיות, המאפשרות לרקמה לחזור לצורתה המקורית לאחר מתיחה או התכווצות. הוא מרכיב מרכזי מבין שניים בסיבים האלסטיים שברקמת החיבור. אלסטין גם מאפשר נשיאת משקל ברקמותיהם של יונקים ואוגר אנרגיה מכנית ברקמות שבהן נמצא. דוגמה לתכונותיו האלסטיות של אלסטין היא נטייתו של העור לחזור למצבו המקורי לאחר צביטה או לחיצה. הגן המקודד לאלסטין באדם הוא ELN.
אלסטין הוא חלבון העשיר בחומצות אמינו הידרופוביות כגליצין ופרולין, אשר יוצרות אזורים הידרופוביים ניידים התחומים על ידי קשרים בין שיירי ליזין. הוא מורכב ממספר שרשראות של טרופואלסטין הקשורות ביניהן דרך חומצות הליזין בקשרי דזמוזין או איזודזמוזין. שרשראות אלו של טרופואלסטין בנויות מכ-830 חומצות אמינו, הערוכות בצורת סליל לא מסודר, ומשקלן הוא כ-65 קילודלטון.
אלסטין, כאמור, מצוי בעור, אך גם בעורקים הגדולים כאבי העורקים, שם הוא מסייע לדופן העורק לעמוד בלחץ הדם הגדול שבהם. כמו כן, אלסטין נמצא בריאות, ברצועות אלסטיות, בשלפוחית השתן ובסחוס אלסטי.
מוטציות בחלבון האלסטין נמצאו קשורות למספר מחלות כגון היצרות על-מסתמית של אבי העורקים ועור רופס, וכן לתסמונת מרפן ולנפחת.
אנכי שנה-אמון

תות ע'נח אתון (מאוחר יותר תות ע'נח אמון) מקבל פרחים מאנכי שן-פתן (בתמונה היא נראית חשופת שת)
אַנְכֵי שֶׂנָה-אָמוֹן (בהגייה אחרת: עַנְחֵס אֶן-אָמוֹן) (1348-1322 לפנה"ס) מלכת מצרים בשושלת פרעוני השושלת ה-18. השלישית משש הבנות הידועות של אחנתון. הייתה נסיכה מצרית שבשלב כלשהו נישאה לתות ענח' אמון, כפי שאנו יודעים מממצאים בקברו: דיוקן שלה נמצא מצויר על כיסא הזהב שלו, וכן נמצאה תמונה מטקס נישואיהם. משמעות שמה במצרית: חייה הם של אמון. ייתכן שקיימה יחסי גילוי עריות עם סבה, פרעה עי, ממשיכו של תות אנך אמון, וכן עם אביה. בנעוריה נקראה אנכי שן-פתן.
בקבר KV63 שבקרבת קבר אחנתון - ובעל סגנון דומה לקברו, נמצאו שני ארונות מתים, אחד מהם של אשה, חלקי בגדים ותכשיטים, וכן כתובת עם השם 'פתן'. מכאן יש המסיקים שזוהי קברה של אנכי שן-פתן, אולם הקבר נשדד, לא נמצאו מומיות ואין ממצא גנטי שיוכיח זאת.
בקבר תות נמצאו שני עוברים מהפלות. בבדיקות גנטיות הוכח שאלו בניו. בקבר KV21 שבעמק המלכים נמצאו שתי מומיות של מלכות מצריות. אחת המומיות היא אמה של אחד העוברים בקבר תות. אך מהממצא הגנטי בקבר זה, שנחקר החל מ-2010, נמצא שאביה של האשה אם העובר, אינו המומיה שנמצא ב-KV56 ושזוהה עד אז עם עכן-אתון. המסקנה היא אחת משלוש: או שזיהוי המומיה כפרעה עכן-אתון (אחנתון) אינו נכון - ובמקרה זה המומיה היא של אחיו; או שאביה של אנכי אכן לא היה עכן-אתון, בניגוד לרישומים הידועים לנו ממקורות שונים; או שאשה זו - אשת תות והאם של בנם המשותף, היא מלכה לא ידועה, נוספת על אנכי שנה-אמון.
יש הקושרים את ה'שונמית' ו'שולמית' שבשיר השירים עם מלכה זו. [דרוש מקור]
בתרבות > המומיה

דמותה של אנכי הונצחה בסרט המומיה משנת 1932, שנוצר לאחר הפרסום וההד הציבורי הרב בעקבות גילוי קברו של תות ענח' אמון. שם אוית שמה כאָנך-אֵס-אֵן-אמוֹן.
דמותה של אנכי הונצחה בסרט המומיה משנת 1999 כאהובתו של אמחותפ, בבימויו ועל פי תסריטו, הבדוי, של סטיבן סומרס, שם היא גולמה על ידי פטרישה ולאסקז. הסרט מהווה מהדורה מחודשת לסרט הקודם בעל אותו השם, ודומה לו במידה רבה אך בעל שוני בעלילה ובדמויות.
חלק מהסרט מציג התרחשויות שקרו במצרים בשנת 1290 לפנה"ס בעוד שאנכי חיה בשנים 1348 - 1322 לפנה"ס, דמויות נוספות בסרט לקוחות מתקופות שונות בהיסטוריה המצרית ללא התאמה ביניהן ונראה כי הדמויות אינן קשורות אלא באופן רופף להיסטוריה המצרית, לעיתים בשמן בלבד או בתפקידם. דמותה המשיכה להופיע גם בסרט ההמשך המומיה חוזרת. במהדורה זו אוית שמה כאָנָך-סוּן-אָמוּן או אָנָך-סוּ-נָמוּן.
איי גמבייה

ערך זה עוסק בארכיפלג בפולינזיה הצרפתית. אם התכוונתם לאי גמבייר בקנדה, ראו .
| --- | --- |


 נתונים גאוגרפיים
 מיקום:  האוקיינוס השקט 
 קואורדינטות:  23°08′S 134°56′W﻿ / ﻿23.14°S 134.94°W﻿ / -23.14; -134.94
 שטח:  31 קילומטר רבוע
 נתונים מדיניים
 מדינה:  צרפת 
 אוכלוסייה:  1,337 (2007)
 אזור זמן:  UTC-9
  (למפת פולינזיה הצרפתית מוגדלת) פפאטה פאאה טאיאוהא רורוטו האוקיינוס השקטאיי גמבייה(למפת פולינזיה הצרפתית רגילה) פפאטה פאאה טאיאוהא רורוטו האוקיינוס השקטאיי גמבייה   ניו זילנדטהיטיאיי גמבייהפיטקרןאי הפסחאאנטארקטיקהאוסטרליההוואי
 
איי גמבייה או איי מנגרבה (Gambier או Mangareva) הוא ארכיפלג בדרום האוקיינוס השקט, הממוקם בקצה הדרום-מזרחי של הארכיפלג טואמוטו בפולינזיה הצרפתית, במרחק של 1,643 ק"מ מטהיטי.
בקבוצה המרכזית 14 איים "גבוהים", מתוכם ארבעת הגדולים מיושבים. הם, ועוד מספר איונים, מוקפים בריף אלמוגים טבעתי שאורכו כ-90 ק"מ. האי המרכזי והגדול ביותר נקרא מנגרבה וחיים בו כ-800 תושבים. בסך הכול חיים באיים כ-1,200 תושבים, בעלי תרבות ושפה ייחודית להם (מנגרבית). עם זאת, השפה הרשמית היא צרפתית.
גאוגרפיה

הטריטוריה של גמבייה כוללת את קבוצת מנגרבה המרכזית, יחד עם האטול טימוי (Temoe) שנמצא כ-40 ק"מ ממזרח והוא האי המזרחי ביותר בפולינזיה הצרפתית, קבוצת אקטון (Acteon Group) ממערב, ועוד מספר אטולים. כל האיים יחד מכסים שטח של כ-35 קמ"ר.
באי הראשי מנגרבה ממוקמים הכפר המרכזי ריקיטאה, והנקודה הגבוהה ביותר, הר דאף (Mt. Duff), המתנשא לגובה של 441 מטר.
קבוצת איי מנגרבה מורכבת מארבעה איים ראשיים: מנגרבה, טרבאי, אקמרו ואקונה וכשלושים איונים. הקבוצה כולה מתוחמת על ידי שונית אלמוגים בצורת מעוין באורך של כ-90 ק"מ, כשהזויות פונות לכיוונים צפון, דרום, מזרח ומערב. בשונית שלושה מעברים בלבד המאפשרים גישה לים הפתוח, בכיוונים - צפון מערב, דרום מערב ודרום מזרח. המים בין האיים שקטים, צלולים ועשירים באלמוגים ודגה.
כ-500 ק"מ מזרחית לאיי גמבייה נמצא האי המבודד פיטקרן, שתושביו הם צאצאי המורדים מהאונייה הבריטית באונטי.
שדה התעופה היחיד בארכיפלג נמצא על ריף האלמוגים, ברצועת אדמה צרה וארוכה, וממנו מגיעים הנוסעים לאי המרכזי באמצעות מעבורת קטנה.
אקלים וצמחייה

איי גמבייה נמצאים באזור הטרופי, כחצי מעלה צפונית לחוג הגדי, והאקלים בהם הוא אקלים ימי טרופי טיפוסי, אך קריר יחסית. גשם יורד לאורך כל השנה, והטמפרטורות דומות לאיי אוסטרל. העונה החמה היא בין נובמבר לאפריל והעונה הקרה ממאי עד אוקטובר. הטמפרטורות הקיצוניות ביותר שתועדו באיים (על ידי התחנה המטאורולוגית בריקיטאה) הן 13.2°C ב-27 באוגוסט 1992, ו- 31.3°C בינואר 1989.
מבחינת צמחייה, באיים גדלים עצי קוקוס, עצי פנדנוס, אורנים, עצי לחם, תפוזים, בננות, אשכוליות, ליצ'י וקפה.
היסטוריה

האנשים הראשונים הגיעו לגמבייה מאיי מרקיז כנראה בסביבות 1200 לספירה. בסביבות המאה ה-15 מעריכים כי אוכלוסיית איי גמבייה מנתה כמה אלפי אנשים, אשר היו סוחרים עם האיים השכנים איי מרקיז ואיי החברה. אולם בסופו של דבר, ניצול יתר של משאבי האי, הביא לתוצאות הרסניות לסביבה ולכלכלת האי. הסחר בין האיים נפסק, מלחמת אזרחים פרצה, וחפירות ארכאולוגיות אף גילו עדויות לקניבליזם.
ב-1797, קפטן ג'ון ווילסון, שפיקד על האונייה הבריטית דאף (HMS Duff), היה האירופאי הראשון שגילה את האיים. הוא קרא להם על שם האדמירל הבריטי ג'יימס גמבייר (James Gambier), כמחווה על תמיכתו במשלחת.
האוונגליסטים הצרפתים שהגיעו לאיים במאה ה-19 היו בעלי ההשפעה הרבה ביותר עליהם. הכומר הישועי הונורה לוואל (Honoré Laval) הגיע לגמבייה ב-1834 כחלק ממסעותיו המסיונריים, במטרה להטיף ולחנך את ילידי האי להמיר את דתם לנצרות. הוא סחף אחריו את התושבים ואת מלכם, קרא להם לזנוח את הפסלים ולהיטבל. אחרי שהטביל את המלך, לוואל כבר שלט באי ביד רמה. הוא קבע שורה של חוקים קפדניים (אשר כונו "The Mangarevan Code"), הרס את כל המקדשים והחל תוכנית בנייה גדולת ממדים. במהלך השנים הבאות הוא העביד את תושבי האי וכפה עליהם לבנות באמצעות אבני אלמוגים ועצי לחם יותר ממאה כנסיות, מנזרים, מטחנות ומבנים אחרים, ששרידיהם מפוזרים עד היום ברחבי האיים. הרודנות של לוואל השמידה את התרבות המנגרבית, והובילה למותם של אלפי אנשים. מעריכים כי עם הגעתו של לוואל לגמבייה חיו באיים כ-9,000 אנשים, ובסוף שלטונו נותרו 1,500.
ב-1871 צרפת הכריזה על גמבייה כאיים תחת חסותה. זוועות שלטונו של לוואל נחשפו והוא נקרא לטהיטי לחקירה. הוא התנגד לכך וכתב בתגובה - "האם זה התגמול שלי על 36 שנים של שליחות?". לבסוף לוואל עזב את האיים, וכך הגיעו לקיצן 36 שנות רודנות. כששאלו את לוואל בחקירתו "איזה מין שליט היית, כאשר יותר מ-5,000 אנשים מתו תחתיך תוך עשר שנים?", מספרים שהוא ענה "הם בסך הכל הגיעו יותר מהר לגן עדן". הוא לא עמד לדין על מעשיו, ייתכן כי בשל הנחת החוקרים כי השתבשה עליו דעתו.
הונורה לוואל מת ב-1 בנובמבר 1880 בפפאטה, בירת טהיטי. ברחבי האיים קיימים כיום שרידים של מבני האלמוגים, המעידים על שנים של עבדות, ותרבות ייחודית שנכחדה. חלק מהמבנים עדיין בשימוש, כמו הקתדרלה גדולת הממדים בריקיטיאה (שיכולה להכיל 2,000 איש), העומדת כמצבת זיכרון לשיגעון הגדלות של לוואל. על פסל שהוצב לזכרו בריקיטאה נכתב למרבה האירוניה - "זיכרונו מבורך באיים אלה". כיום חיים בגמבייה כ-1,200 תושבים, בודדים מהם בעלי "דם מנגרבאני טהור".
היסטוריה > הניסוי הגרעיני של צרפת במורורואה

בין השנים 1993–1996 מנגרבה שימשה כבסיס לוגיסטי לניסוי בנשק גרעיני שצרפת ערכה באטול מורורואה. לאורך תקופה זו אניות של הצי הצרפתי היו מגיעות תכופות לגמבייה על מנת לחדש אספקה, ועל מנת להקל את מעברן של האניות הגדולות, הרחיבו והעמיקו את התעלות שחוצות את שונית האלמוגים על ידי גרירת שרשראות ושבירה של הריף. במהלך הניסוי נערכה באטול מורורואה סדרה של פיצוצים תת-קרקעיים אחת לחצי לשנה, האחרון מביניהם היה שווה ערך לפיצוץ 120,000 טון של TNT, פי 6 מהפצצה שהוטלה על הירושימה.
השפעות הניסוי הגרעיני על איי גמבייה לא חד משמעיות:
משרד ההגנה הצרפתי תמיד התעקש כי הניסויים לא גרמו לשום נזק סביבתי לאוקיינוס, אולם הודה שעקבות חומרים רדיואקטיביים נמצאו במים בקרבת האיים שבהם נערך הניסוי.
מחקרים של גורמים חיצוניים מצאו שבפולינזיה דווח בשנים האחרונות על פי 5 מקרי סרטן מאשר בצרפת.
תושבי גמבייה מספרים כי הדגה באי מזוהמת בעקבות הניסוי, אולם הסיבה האמיתית כנראה היא זיהום חיידקי שמקורו ממי שופכין.
בינואר 1996 ממשלת צרפת הכריזה כי היא מפסיקה לאלתר את הניסוי הגרעיני לאחר שהתעוררו מחאות רבות בקרב בעלות ברית אירופאיות, כמו כן גם ארצות הברית, אוסטרליה, ניו זילנד ומדינות נוספות באוקיינוס השקט.
כלכלה

מזג האוויר הנוח, הרקע ההיסטורי וצורתו הייחודית של הארכיפלג מהווים פוטנציאל גדול לתיירות, אולם הריחוק שלו וכרטיס הטיסה היקר מונעים במידה רבה ביקור של תיירים, ולמעשה הוא אחד הפחות מבוקרים בפולינזיה הצרפתית. רוב המבקרים הם אנשי יאכטות שחוצים את האוקיינוס השקט, או תיירים שמעוניינים להפליג לאי פיטקרן, שאין בו שדה תעופה.
החקלאות בגמבייה מוגבלת יחסית, ורוב המזון שנמכר בחנויות מיובא מטהיטי דרך הים אחת לשלושה שבועות.
כלכלה > תעשיית הפנינים השחורות

מקור ההכנסה העיקרי של איי גמבייה הוא תעשיית הפנינים השחורות (Black Pearl או
Tahitian Pearl). הפנינה השחורה, המופקת מ"צדפת פנינה שחורת שפה" או בשמה המדעי- Pinctada margaritifera, היא הפנינה בעלת מגוון הצבעים הרחב ביותר מבין הפנינים. רובן בצבע שחור או בגווני אפור-כסף, מכאן שמן, אך יש גם פנינים בצבע ירוק, ורוד, כחול, כסף וצהוב. לעיתים נדירות ניתן למצוא קומבינציה של כמה צבעים בפנינה אחת.
המים הקרירים והשקטים בלגונה של גמבייה מקיימים תנאים מושלמים לגידול פנינים, הנחשבות לאיכותיות ביותר בפולינזיה הצרפתית. באיים 129 חוות של 14 חברות המייצרות תעסוקה לרוב תושבי האיים. תהליך גידול הפנינה השחורה הוא ארוך, מורכב ודורש מיומנות רבה:
ראשית יש לגדל צדפות בנות שנתיים לפחות כדי שיהיו בשלות לפתח פנינה.
בצדפות הבוגרות משתילים חתיכה מרקמה של צדפה אחרת, קושרים אותן לרשתות ומכניסים לעומק של 3–4 מטר מתחת לפני המים.
אחת לשלושה חודשים מוציאים את הצדפות לצורך ניקוי יסודי ובקרה- אם פנינה מתפתחת בצורה תקינה מחזירים אותה למים. אם אין פנינה, או שהיא מעוותת מוציאים אותה ועושים השתלה מחדש.
שנתיים-שלוש אחרי ההשתלה מגיע שלב "הקצירה".
בסופו של התהליך, רק 10–20 אחוז מהפנינים יהיו ראויות לשיווק, ומתוכן מעטות יהיו בצורה עגולה מושלמת, ומשום כך יוקרתן. פנינה המדורגת כ-"class A", כלומר סימטרית, חלקה וללא סימנים, נמכרת בשוק במחיר של 50$ לפחות.
חוות פנינים מצויות ביותר מ-30 אטולים בפולינזיה הצרפתית, יוצרות תעסוקה לרבים מתושביהם ומהוות את מקור ההכנסה העיקרי של המדינה (כ־55% מהיצוא השנתי).
גלריה

מקומי מסייע לסירה לעגון ברציף
המעבורת לשדה תעופה
הרחוב הראשי בריקיטאה
זריחה מעל אקונה
הר דאף
האטול טימוי
איי גמבייה, מבט ממערב
ראו גם

פולינזיה הצרפתית
איי מרקיז
הקתדרלה בריקיטאה
פנינים שחורות
אליפות העולם בכדוריד 1986

| --- | --- |

 מארחת:  שווייץ שווייץ
 תקופת התחרות:  25 בפברואר 1986 – 8 במרץ 1986 (12 ימים)
 מספר משתתפות:  16
 הזוכה:   יוגוסלביה
 מספר משחקים:  54
 מספר שערים:  2388 (44.22 בממוצע למשחק)
 מלך השערים:  67- קאנג ג'א וון קוריאה הדרומית
 → גרמניה המערבית 1982צ'כוסלובקיה 1990 ←
 
אליפות העולם בכדוריד 1986 היא אליפות העולם ה-11 והיא נערכה על ידי איגוד הכדוריד העולמי. הטורניר התקיים בשווייץ בין ה-25 בפברואר ל-8 במרץ 1986. המשחקים נערכו במספר ערים, משחק על מדליית זהב נערך בציריך ב-Zürcher Hallenstadion.
יוגוסלביה זכתה באליפות בפעם הראשונה בתולדות הנבחרת.
מתכונת התחרות

| תחרות | מקומות | נבחרות |
| --- | --- | --- |
| המדינה מארחת | 1 |  שווייץ |
| אולימפיאדת 1984 | 6 |  יוגוסלביה גרמניה המערבית גרמניה המערבית  רומניה  דנמרק  שוודיה  איסלנד |
| אליפות העולם 1985 דרג ב' | 6 |  גרמניה המזרחית  ברית המועצות  פולין  צ'כוסלובקיה  הונגריה  ספרד |
| מוקדמות אסיה | 1 |  קוריאה הדרומית |
| אליפות אפריקה 1985 | 1 |  אלג'יריה |
| אליפות אמריקה 1985 | 1 |  קובה |
הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי.
מהלך התחרות > בית א'

המשחקים נערכו באראו, דאבוס ולוצרן.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  יוגוסלביה | 3 | 3 | 0 | 0 | 80 | 70 | 10 | 6 |
|  גרמניה המזרחית | 3 | 2 | 0 | 1 | 71 | 64 | 7 | 4 |
|  ברית המועצות | 3 | 1 | 0 | 2 | 73 | 72 | 1 | 2 |
|  קובה | 3 | 0 | 0 | 3 | 75 | 93 | 18- | 0 |
מהלך התחרות > בית ב'

המשחקים נערכו בסיינט גאלן, ציריך, ברן, בזל  ווינטרטור.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
| גרמניה המערבית גרמניה המערבית | 3 | 3 | 0 | 0 | 57 | 51 | 6 | 6 |
|  שווייץ | 3 | 1 | 1 | 1 | 50 | 50 | 0 | 3 |
|  ספרד | 3 | 0 | 2 | 1 | 49 | 53 | 4- | 2 |
|  פולין | 3 | 0 | 1 | 2 | 57 | 59 | 2- | 1 |
מהלך התחרות > בית ג'

המשחקים נערכו בז'נבה, ברן, לה שו-דה-פון ווינטרטור.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  קוריאה הדרומית | 3 | 2 | 0 | 1 | 76 | 65 | 11 | 4 |
|  רומניה | 3 | 2 | 0 | 1 | 68 | 64 | 4 | 4 |
|  איסלנד | 3 | 2 | 0 | 1 | 65 | 71 | 6- | 4 |
|  צ'כוסלובקיה | 3 | 0 | 0 | 3 | 58 | 67 | 9- | 0 |
מהלך התחרות > בית ד'

המשחקים נערכו בסיינט גאלן, ציריך, בזל וברן.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  הונגריה | 3 | 3 | 0 | 0 | 71 | 62 | 9 | 6 |
|  שוודיה | 3 | 2 | 0 | 1 | 70 | 60 | 10 | 4 |
|  דנמרק | 3 | 1 | 0 | 2 | 69 | 67 | 2 | 2 |
|  אלג'יריה | 3 | 0 | 0 | 3 | 53 | 74 | 21- | 0 |
שלבי הגמר > בית העפלה א'

המשחקים נערכו ב-2 במרץ-6 במרץ בבזל, ברן אולטן, ז'נבה, לוצרן וסיינט גאלן.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  יוגוסלביה | 5 | 5 | 0 | 0 | 112 | 95 | 17 | 10 |
|  גרמניה המזרחית | 5 | 3 | 0 | 2 | 109 | 92 | 17 | 6 |
|  ספרד | 5 | 2 | 1 | 2 | 92 | 87 | 5 | 5 |
| גרמניה המערבית גרמניה המערבית | 5 | 2 | 0 | 3 | 88 | 97 | 9- | 4 |
|  ברית המועצות | 5 | 2 | 0 | 3 | 104 | 109 | 5- | 4 |
|  שווייץ | 5 | 0 | 1 | 4 | 82 | 107 | 25- | 1 |
שלבי הגמר > בית העפלה ב'

המשחקים נערכו ב-2 במרץ-6 במרץ באראו, ציריך, לוצרן, וינטרטור, ברן וסיינט גאלן.
| מדינה | משחקים | ניצחונות | תיקו | הפסדים | זכות | חובה | הפרש | נקודות |
| --- | --- | --- | --- | --- | --- | --- | --- | --- |
|  הונגריה | 5 | 5 | 0 | 0 | 122 | 108 | 14 | 10 |
|  שוודיה | 5 | 4 | 0 | 1 | 112 | 93 | 19 | 8 |
|  איסלנד | 5 | 2 | 0 | 3 | 114 | 117 | 3- | 4 |
|  דנמרק | 5 | 2 | 0 | 3 | 107 | 117 | 10- | 4 |
|  רומניה | 5 | 1 | 0 | 4 | 78 | 93 | 15- | 2 |
|  קוריאה הדרומית | 5 | 1 | 0 | 4 | 132 | 137 | 5- | 2 |
שלבי הגמר > משחקי הגמר

משחק האליפות נערך ב-8 במרץ בציריך.  יוגוסלביה נפגשה עם  הונגריה וניצחה 22:24.
משחק על המקום השלישי נערך ב-7 במרץ בבזל.  גרמניה המזרחית נפגשה עם  שוודיה וניצחה 23:24.
ישראל באליפות

נבחרת ישראל בכדוריד החלה את דרכה בתחרויות דרג ב' שנערכו בין 19 בפברואר לבין 3 במרץ 1985 בנורווגיה. הנבחרת הוגרלה לשחק בבית ד' וסיימה אותו במקום הרביעי (אחרון) ללא ניצחון. היא המשיכה את התחרות לקביעת מקום הסופי (13–16). למרות שהיא דורגה במקום ה-13, היא ירדה לדרג ג'.
הדירוג הסופי

| מיקום | קבוצה |
| --- | --- |

1:  יוגוסלביה
2:  הונגריה

3:  גרמניה המזרחית
4:  שוודיה
5:  ספרד
6:  איסלנד
7: גרמניה המערבית גרמניה המערבית
8:  דנמרק
9:  רומניה
10:  ברית המועצות
11:  שווייץ
12:  קוריאה הדרומית
13:  צ'כוסלובקיה
14:  פולין
15:  קובה
16:  אלג'יריה
אנציקלופדיה אמריקנה

האנציקלופדיה אמריקנה בספריית אוניברסיטת גטינגן.
האנציקלופדיה אמריקנה (באנגלית: Encyclopedia Americana) היא האנציקלופדיה המודפסת השנייה בגודלה בשפה האנגלית (שנייה רק לאנציקלופדיה בריטניקה). כפי ששמה מרמז, היא מופקת בארצות הברית ומכוונת אל השוק הצפון האמריקאי. אי לכך, כיסויה את תחומי הגאוגרפיה וההיסטוריה של ארצות הברית וקנדה מורחב במיוחד. שמה נודע ברבים גם על שום מילוני-המונחים הרבים הכלולים בה. רוב הערכים חתומים על ידי כותביהם.
נכון לשנת 2004, האנציקלופדיה כוללת 45,000 ערכים המשתרעים על פני 25 מיליון מילים, ומספר כותביה עומד על כ-6,500. היא כוללת רשימה ביבליוגרפית ובה כ-9,000 מקורות, 150,000 הפניות-פנימיות, למעלה מ-1,000 טבלאות, 1,200 מפות וקרוב ל-4,500 תמונות בצבע ובשחור-לבן. כמו כן, היא כוללת 680 "תיבות מידע". אולם, בשל העובדה שהאנציקלופדיה מתוקנת כרך אחר כרך, חלק מהערכים נחשבים כיום לבלתי-מעודכנים.
כיום, האנציקלופדיה מופקת על ידי Scholastic Library Publishing, חטיבה של Scholastic Inc ו-Grolier Inc. גרסה מקוונת, המצריכה מנוי בתשלום, הושקה בשנת 1997. קהל היעד של האנציקלופדיה אמריקנה הוא תלמידי חטיבת הביניים (בארצות הברית, כיתות ה'-ח'), בית הספר התיכון והמכללות. היא זמינה בבתי הספר ובספריות כאחד ממאגרי המידע של שירות Groiler Online, הכולל גם את אנציקלופדיית המולטימדיה של גרולייר, שתוכננה במיוחד בעבור תלמידי חטיבת הביניים והתיכון, ואת "הספר החדש של הידע", אנציקלופדיה לתלמידי בית הספר היסודי. גרולייר מציעה גם אנציקלופדיה בשפה הספרדית, ספרי-רפרנסים בנושאי מדע, ארצות ואישים, ומדינות ארצות הברית ומקסיקו. שירות גרולייר אינו זמין בעבור מנויים פרטיים.